ຊູດານໃຕ້ ລົງນາມ ໃນຂໍ້ຕົກລົງສັນຕິພາບ ສະບັບໃໝ່ ກັບຝ່າຍກະບົດ
ການລົງນາມໃນຂໍ້ຕົກລົງສັນຕິພາບກັນສະບັບໃໝ່ ມີຂຶ້ນທີ່ນະຄອນ Addis Ababa ເອທິໂອເປຍ ເພື່ອຍຸດຕິສົງຄາມ ທີ່ໄດ້ສ້າງຄວາມເສຍຫາຍຢ່າງໜັກແກ່ປະເທດ.
ປະທານາທິບໍດີ Salvar Kiir ແຫ່ງຊູດານໃຕ້ ແລະທ່ານ Riek Machar ຜູ້ບັນຊາການຝ່າຍກະບົດໄດ້ລົງນາມ ໃນຂໍ້ຕົກລົງກັນ ສະບັບນຶ່ງ ໂດຍໃຫ້ຄຳໝັ້ນໝາຍທີ່ຈະຍຸດຕິສົງຄາມກັນ ທີ່ໄດ້ ສ້າງຄວາມເສຍຫາຍຢ່າງຫຼວງຫຼາຍໃຫ້ແກ່ປະເທດນັ້ນ ການລົງນາມໃນຂໍ້ຕົກລົງຢຸດຍິງກັນໃນວັນຈັນມື້ນີ້ ມີຂຶ້ນທີ່ນະ ຄອນຫຼວງ Addis Ababa ຂອງປະເທດ Ethiopia ໂດຍ ການຊ່ອຍເຫຼືອຂອງບັນດາຜູ້ໄກ່ເກ່ຍຈາກກຸ່ມປະເທດອາຟຣິ ກາຕາເວັນອອກ ຫຼືIGAD ນັ້ນ ບໍ່ມີພັກຝ່າຍໃດເປີດເຜີຍ ລາຍລະອຽດຂອງຂໍ້ຕົກລົງສະບັບນີ້ ໃຫ້ຊາບແຕ່ກ່າວວ່າ ທັງສອງຝ່າຍຈະພົບປະກັນຄືນອີກ ເລີ້ມຕັ້ງແຕ່ວັນທີ 20ກຸມພານີ້ເປັນຕົ້ນໄປ ເພື່ອເຮັດ ລາຍລະອຽດຕ່າງໆ ທັງສອງຝ່າຍ ໄດ້ລົງນາມໃນຂໍ້ຕົກລົງສັນຕິພາບກັນມາກ່ອນ ຢ່າງ ໜ້ອຍ 3 ຄັ້ງແລ້ວ ແຕ່ສັນຍາເຫຼົ່ານັ້ນ ໄດ້ແຕກຫັກລົງຢ່າງໄວ ການສູ້ລົບກັນທີ່ດຳເນີນມາໄດ້ປີປາຍ ໄດ້ເອົາຊີວິດຜູ້ຄົນໄປແລ້ວຫຼາຍກວ່າ 1 ໝື່ນຄົນ ແລະເຮັດໃຫ້ປະຊາຊົນຕ້ອງອົບພະຍົບໜີອອກຈາກ ບ້ານເຮືອນຂອງເຂົາເຈົ້າໄປປະມານ 1 ລ້ານ 5 ແສນຄົນໃນປະເທດທີ່ຜະລິດນ້ຳມັນແຫ່ງນີ້ ທ່ານ Seyoum Mesfin ຜູ້ໄກ່ເກ່ຍຈາກກຸ່ມ IGAD ກ່າວວ່າ ຜູ້ໃດກໍຕາມທີ່ທຳລາຍສັນ ຍາສະບັບຫຼ້າສຸດນີ້ ຈະຖືກແຈ້ງໃຫ້ສະພາຄວາມໝັ້ນຄັງສະຫະປະຊາຊາດ ແລະສະຫະ ພັນອາຟຣິກາຊາບ ທັງສອງອົງການໄດ້ທຳການຂົ່ມຂູ່ຈະທໍາການລົງໂທດພວກໃດກໍຕາມທີ່ບ່ອນທຳລາຍສັນຕິ ພາບໃນຊູດານໃຕ້ ທີ່ເປັນປະເທດໃໝ່ທີ່ສຸດຂອງໂລກ